Azharina

Azharina Azhar (lahir 11 Mac 1985) atau lebih dikenali sebagai Azharina merupakan seorang penyanyi, penerbit rakaman, pengacara dan penulis lirik wanita Malaysia yang memulakan kerjayanya di industri muzik Malaysia sejak 2001. Beliau popular melalui lagu Elegi Sepi, seterusnya mulai terkenal dengan beberapa hits single beliau antaranya Rawan, Rasa, Tsunami Kasih dan banyak lagi.

 Latar belakang 
Azharina Azhar dilahirkan di Hospital Queen Elizabeth, Kota Kinabalu, Sabah. Dibesarkan di dalam keluarga seni oleh bapanya Azhar bin Datuk Hj. M.Y. Ahmad dan ibunya Azizah Ibrahim, datuk Azharina ialah Allahyarham Datuk Hj. Ahmad Mohd. Yassin (M.Y. Ahmad), seorang penyanyi tempatan Sabah berbahasa Melayu berketurunan peranakan campuran Pakistan (Peshawar) serta Kadazan-Dusun (Orang Sungai). Beliau lebih mesra dipanggil dengan nama timangan Nin dan pernah bersekolah di SM Stella Maris, Tanjung Aru, Kota Kinabalu, Sabah sehingga tamat PMR dan beliau sangat aktif bersukan di sekolah dengan menyertai pasukan bola sepak, hoki dan tinju.

Beliau menjauhkan diri dari bidang seni selama setahun setengah selepas menjadi Juara Bintang RTM 2001 untuk fokus pada pelajaran dan menduduki peperiksaan SPM di salah sebuah sekolah di Kuala Lumpur. Apabila keputusan SPM diumumkan, Azharina mendapat kelulusan yang cemerlang sehingga ditawarkan biasiswa oleh Kerajaan Sabah untuk melanjutkan pengajian di New York University dalam bidang muzik. Tetapi Azharina terpaksa menolak kerana harus bekerja untuk menyara tiga adiknya dan ibu, Azizah Ibrahim yang sudah bercerai dengan ayahnya.

Azharina mula menyanyi pada umur 3 tahun dan beliau mula menyertai pertandingan nyanyian sejak umur 5 tahun dan setakat tahun 2017, telah menyertai sebanyak 112 pertandingan nyanyian. Azharina - Trek. Daripada jumlah itu, Azharina telah menjadi juara sebanyak 108 kali, 2 kali menjadi naib juara, 1 kali memenangi tempat ketiga dan 1 lagi menjadi peserta akhir (finalis).

Kerjaya muzik
Juara Bintang RTM 2001
Azharina menjadi Juara Bintang RTM 2001 pada umur 16 tahun (tingkatan 4) pada 3 November 2001. Beliau berentap bersama enam peserta wanita dan dua lelaki termasuk dua nama besar tanahair iaitu Siti Sarah Raisuddin dan Misha Omar.
Pada malam itu Azharina menyanyikan lagu Kau Lilin Cintaku dan Sinaran. Azharina membawa pulang wang tunai RM4000, sijil dan piala iringan.
Peserta lain ialah Amir Mahiyiddin, 18, Mohd. Almi Mohd. Ali, 21, Rosmayati Yaacob, 21, Farawahida Razali, 16 dan Norhasmidar Ahmad, 15. Azharina Juara Bintang RTM 2001 - Utusan.

Anugerah Era 2005
Lagu Elegi Sepi nyanyian Azharina juga dinobatkan Lagu Pop Pilihan rakyat Malaysia di Anugerah Era 2005 (AE2005) menewaskan artis ternama seperti Datuk Siti Nurhaliza, Misha Omar, Dayang Nurfaizah dan Liza Hanim pada 17 September 2005. Azharina Lagu Pop Pilihan - Elegi Sepi.

Hits 1 Tv1
Azharina memenangi tempat kedua bagi kategori Lagu Terbaik di acara anugerah Hits 1 Tv1 menerusi lagu Elegi Sepi dalam pertandingan akhir Hits 1 yang disiarkan secara langsung dari Auditorium Perdana Angkasapuri Kuala Lumpur pada 23 Januari 2006. 

Menerusi kemenangan tersebut, Azharina bersama pencipta lagu Elegi Sepi iaitu Azlan Abu Hassan dan penulis liriknya Julfekar berjaya membawa pulang wang tunai RM20,000 berserta trofi dan sijil. Ia merupakan lagu paling lama mengekalkan dalam carta Hits1 RTM 1 selama lebih 30 minggu bertahan dalam carta. Mereka tewas kepada juara iaitu Jaclyn Victor melalui lagu Gemilang ciptaan Aubrey Suwito dan penulis lirik Asmin Mudin yang membawa pulang hadiah wang tunai RM25,000 berserta trofi dan sijil.
Hits 1 Tv1 - Utusan. 

Anugerah Juara Lagu ke-20
Pada 5 Februari 2006, Azharina memasuki pertandingan akhir Anugerah Juara Lagu ke-20 TV3 dengan menyanyikan lagu Elegi Sepi dalam kategori Balada. Sayangnya Azharina tidak memenangi sebarang kategori pada malam tersebut.

Gegar Vaganza 3
Azharina dinobatkan sebagai juara pertandingan akhir program Gegar Vaganza (musim 3) (GV 3) yang diadakan secara langsung di Auditorium Majlis Bandaraya Shah Alam pada 4 Disember 2016 dan berjaya membawa pulang wang tunai sebanyak RM100,000 dan trofi.

Minggu 1 - Elegi Sepi 
Minggu 2 - 'Sinaran' (Sheila Majid) - vokal terbaik 
Minggu 3 - 'No Woman No Cry' (Bob Marley) 
Minggu 4 - 'Doa Buat Kekasih' (Khatijah Ibrahim & Ramli Sarip) - Duet bersama Haleeda 
Minggu 5 - 'Berhenti Berharap' (Sheila on 7) 
Minggu 6 - 'Kejoraku Bersatu' (Kumpulan Search) 
Minggu 7 round 1 - 'I Wanna Dance With Somebody' (Whitney Houston) 
Minggu 7 round 2 - 'Fantasia Bulan Madu' (Kumpulan Search) - Duet bersama Black 
Minggu 8 round 1 - 'Mama Aku Ingin Pulang' dan 'Izinkanlah' (Nike Ardilla) 
Minggu 8 round 2 - 'Kesetiaan' (Siti Sarah) - 'Battle' bersama Siti Sarah 

Carta Penyingkiran Gegar Vaganza 3

Minggu:1 (16/Okt)2 (23/Okt)3 (30/Okt)4 (6/Nov)5 (13/Nov)6 (20/Nov)Semifinal (27/Nov)Final (4/Dis)PurataKedudukanPesertaKEPUTUSAN 1 Azharina Ke-2 Ke-3 PERTAMA Ke-8 (3 Terbawah) PERTAMA Ke-4 PERTAMA JUARA 2.63 2 Siti Sarah PERTAMA Ke-2 Ke-2 Ke-9 (3 Terbawah) Ke-5 Ke-2 Ke-3 NAIB JUARA 3.25 3 Zarul Umbrella Ke-3 PERTAMA Ke-3 Ke-6 Ke-2 Ke-5 Ke-2 KETIGA 3.13 4 Ameng Ke-11 (3 Terbawah) Ke-5 Ke-6 Ke-2 Ke-8 (3 Terbawah) PERTAMA Ke-5 KEEMPAT 5.25 5 Intan Sarafina Ke-7 Ke-9 Ke-7 Ke-4 Ke-4 Ke-6 (3 Terbawah) Ke-4 KELIMA 5.75 6 Gmie Screen Ke-10 (3 Terbawah) Ke-6 Ke-4 PERTAMA Ke-3 Ke-7 (3 Terbawah) Ke-6 KEENAM 5.38 7 Nora Ke-4 Ke-4 Ke-5 Ke-3 Ke-6 Ke-3 Tersingkir 4.57 8 Zur Eda Ke-8 Ke-8 Ke-8 Ke-7 Ke-7 (3 Terbawah) Tersingkir 7.67 9 Shidi Data Ke-6 Ke-11 (3 Terbawah) Ke-9 (3 Terbawah) Ke-5 Tersingkir 8.00 10 Elly Mazlein Ke-9 Ke-7 Ke-10 (3 Terbawah) Tersingkir 9.00 11 Rem Ke-5 Ke-10 (3 Terbawah) Tersingkir 8.67 12 Razis Ismail Ke-12 (3 Terbawah) Tersingkir 12.00

  Tiada penyingkiran di minggu pertama.
  Tiada penyingkiran di minggu keempat, tetapi Elly Mazlein telah menarik diri dan kebetulan markahnya juga adalah yang terendah pada minggu tersebut.
  Imuniti digunakan keatas Gmie Screen bagi menyelamatkan dia dari penyingkiran.

Profil vokal
 Jenis vokal: Mezzo Soprano
 Julat vokal: 2 Oktaf 5 nota dan separa nada (Eb3-C6)

Kehidupan peribadi

Anak angkat
Pada 30 September 2014, sepupu beliau, Mohd. Faisal menyerahkan tanggungjawab membesarkan anaknya kepada Azharina iaitu Rahmat Azharin Aziz Mohd. Faisal. Dari waktu itulah Azharina menjadi ibu angkat kepada Rahmat Azharin. Anak Angkat Azharina Anak Sepupu - Utusan.Keputusan Azharina untuk mengambil anak angkat kedua iaitu Rezkie Azharin Azhar Abdullah (lahir 5 Mac 2017) berlaku secara tidak sengaja. Pada awalnya Azharina hanya membantu ibu kepada kanak-kanak berkenaan namun wanita itu mengambil keputusan menyerahkan bayi yang dilahirkan kepadanya kerana kesempitan hidup. Anak Angkat Kedua Azharina - Mstar Walaubagaimanapun, umur Rezkie tidak panjang kerana telah pulang ke rahmatullah pada 28 Mac 2017 di Hospital Putrajaya kerana pendarahan otak, buah pinggang yang rosak dan darah mempunyai asid yang tidak sesuai.  Anak Angkat Azharina Meninggal - Mstar.

Kemudiannya Azharina mengambil seorang lagi anak angkat lelaki iaitu Redha Azharin Azhar (lahir pada 18 Oktober 2018).

Diskografi

Album studio (fizikal)
 Azharina (2003)
 Nina (2004)

 Album studio (digital) 

 Rawan (2024)

Tracklist:

 Rawan
 Rasa
 Hey Lelaki (Feat. Mimifly)
 Gitar Berbunyi
 Akur (Feat. Hazami)
 Sakarat
 Derhaka
 Primadona
 Pergilah Cinta

 Azharina Azhar 

Tracklist:

 Cinta Kita Selamanya
 Cinta Ini
 Sekian Terima Kasih
 1000 Cinta (bersama Rizal Badila)
 Cinta Terbagi Dua
 Lakar Janji

Single
TahunLaguAlbum2003 SeandainyaAzharina2004Di Hari Persandinganmu Ketika Mentari Beradu Elegi SepiNina2005 Mimpi Bahagia (bersama Hazami) Rindu Padanya 2006 Tsunami KasihSingle 2008 Rawan Rawan (CD Single) 2009 RasaRawan 2010 Hey Lelaki (feat. Mimifly)2013 Akur (bersama Hazami) Sakarat Derhaka Pergilah Cinta 2015 Cinta Kita SelamanyaAzharina Azhar2016Cinta IniSekian Terima KasihOST Jejak Karmila 2017 1000 Cinta (bersama Rizal Badila)Azharina Azhar2018Cinta Terbagi DuaOST Dia Menantu RahsiaLakar JanjiAzharina Azhar 2024Realiti (bersama Kozae)Single2025Gunung Kinabalu (bersama Daniesh Suffian)Biar Gambar Bicara (bersama Nana Karia)

Filemografi
Televisyen
 Tahun  Tajuk Peranan Saluran TV Catatan 2001 Bintang RTM  Peserta TV1 Juara 2005  Anugerah Juara Lagu ke-20  Finalis TV3 Tercalon dengan lagu Elegi Sepi 2006  Hits 1 Peserta TV1  Naib Juara  2016  Gegar Vaganza (musim 3) PesertaAstro Ria Juara 2023 Gegar Vaganza (musim 10)  Finalis

Anugerah dan pencapaian
TahunAnugerahKategoriPencalonanKeputusan2001Bintang RTMPesertaN/AJuara2005Anugerah EraLagu Pop Pilihan Elegi SepiMenang2006Hits 1 Tv 1Lagu TerbaikElegi SepiNaib Juara2016Gegar Vaganza Musim Ke-3PesertaN/AJuara2018Anugerah Bintang Popular Berita Harian 2017Penyanyi Wanita Popular

Rujukan

Pautan luar
 Azharina di Discogs
 AZHARINA fahamilah saya, Oleh: WANDA IDRIS - ARKIB : 23/03/2008, Utusan Malaysia.
 Carian google.

Kategori:Kelahiran 1985
Kategori:Orang Malaysia berketurunan Kadazandusun
Kategori:Orang hidup
Kategori:Penyanyi wanita Malaysia
Kategori:Orang dari Sabah
Kategori:Orang Malaysia berketurunan Pakistan
Kategori:Pengacara televisyen Malaysia
Kategori:Peserta Gegar Vaganza
Kategori:Orang Sungai
Kategori:Peserta Bintang RTM